钦定古今图书集成/理学汇编/字学典/第127卷 > 《述书赋上》唐·窦𣳻
## 钦定古今图书集成/理学汇编/字学典/第127卷 > 《述书赋上》唐·窦𣳻

古者造书，契代结绳，初假达情，浸乎竞美。自时厥后，
迭代沿革，朴散务繁，源流遂广，渐备楷法，区别妍媸。
洎乎我唐天宝末，国有寇难，府库倾覆，散坠闾阎，而
“兴复京都，所司征购，得其归者盖寡矣。余至德中，往
往偶见。祛积年之遐想，该此生之新观。虽欣鄙夫之
幸遇，实为吾君之痛惜。恨沈草莽，上达无阶，因记彼”
而衒求，愿沽诸而善价。然为监临动静，公私贸迁，徒
暂披翫，终归他室。今记前后所亲见者，并今朝自武
德以来迄于乾元之始，翰墨之妙可入品流者，咸备
书之。

周一人史籀；秦一人李斯；汉二人蔡邕、杜操；魏五人韦诞、虞松、司马师、司马昭、锺会；吴二人皇象、贺劭；晋六十三人齐献王、元帝、成帝、康帝、孝武帝、武陵王、会稽王、杨肇、山涛、嵇康、张翰、蔡克、顾荣、刘琨、孔侃、孔瑜、陶侃、熊远、应詹、卞壸、刘超、谢藻、庾亮、庾怿、庾翼、庾准、郗鉴、郗愔、郗昙、郗超、郗俭之、郗恢、谢尚、谢奕、谢安、王导、王劭、王珉、王羲之、王献之、王𫷷、王濛、王述、丁潭、何充、刘讷、刘琰、张澄、刘璞、张翼、桓温、桓元、江灌、沈嘉、刘瑰之、刘𫷷、范汪、范甯、诸葛长民、刘穆之、温放之、杨羲、宋珽、宋二十五人，武帝、文帝、孝武帝、明帝、南平王、海陵王、谢灵运、谢方明、张茂度、张永、羊欣、孔琳之、薄绍之、王敬弘、王思元、颜峻、桓护之、骆简、萧思话、庞秀之、巢尚之、裴松之、徐爰、江僧安、贺道力；齐十五人，“齐高帝、武帝、竟陵王、褚渊、褚贲、徐孝嗣、王僧虔、王慈、王志、王俭、刘㧑、顾宝光、胡谐之、徐希秀、张融” ；梁二十一人：武帝简文帝、邵陵王、孝元帝、萧确、萧子云、王克、陆杲、任昉、傅昭、朱异、王籍、殷钧、阮研、王褒、萧特、庾肩吾、陶弘景、江蒨、周弘让、范怀约；陈二十一人：武帝、文帝、炀帝、沈后、新蔡王、庐陵王、永阳王、桂阳王、释智永、智果、江总、徐陵、沈君理、袁宪、毛喜、蔡景历、蔡征、顾野王、伏知道、谢嘏、贺朗；北齐一人；外五代祖刘珉；隋五人：刘元平、房彦谦、卢昌衡、赵文深、赵孝逸；唐四十五人：神尧皇帝、文武圣皇帝、则天武后、睿宗、开元皇帝、汉王元昌、岐、王元范、李怀琳、欧阳询、欧阳通、虞世南、虞纂、虞焕、褚遂良、陆柬之，薛稷、房元龄、殷仲容、王知敬、王绍宗、孙过庭、张旭、贺知章，徐峤之，徐浩、李造、韩择木、田琦、卫包、蔡有邻，郑迁，李权，李枢，李平均，王维，王缙、史维则，李阳冰家舅绘姨兄明若山，宋儋，李璆，萧诚、张从申，吕向长兄蒙、马氏妻，刘秦妹等应“亲见者所言。”

“并错综优劣，直道公论。或理尽名言，即外假兴喻。虽
阙标旧品，而毕寄斯文。刊讹误于形声，定目存于指
掌。其所不睹，空居名额。并世所传拓者，不敢凭准，一
皆略焉。”其词曰：

尝考古而阅史，病贱目而贵耳。述勋庸而任人，挥翰
墨而由己。则知亲瞩延想，如见君子，谅风雅之足凭，
奚卷舒之能已？古犹今也，斯得美矣。虽六艺之末曰
《书》，而四人之首曰“士。”书资士以为用，士假书而有始。
岂特长光价于一朝，适容貌于千里？

王羲之书蕺山姥竹角扇五字，字索百钱，人竞买去。梁元帝书亦云：“千里之面目” ，转觉为能矣。

“篆，则《周史》籀秦李斯，汉有蔡邕，当代称之。俱遗芳刻
石，永播清规。”籀之状也，若生动而神凭，通自然而无
涯；远则虹绅结络，迩则琼树离披。斯之法也，驰妙思
而变古，立后学之宗祖。如残雪滴溜，映朱槛而垂冰；
蔓木含芳，贯绿林以绳直。伯喈三体，八分二篆，棨戟
弯弧，星流电转，纤逾植发，峻极层𪩘。周秦汉之三贤，
余目验之所先。石虽贞而云泐，纸可寄而宝传。

史籀，周宣王时史官，著大篆教学童。岐州雍城南有《周宣王猎碣》十枚，并作鼓形，上有篆文。今见打本。吏部侍郎苏勖《叙记》卷首云：“世咸言笔迹存者，李斯最古，不知史籀之迹近在关中，即其文也。李斯，上蔡人，终秦丞相，作小篆书《峄山碑》，后其石毁失，土人刻木代之，与斯石上本差稀。又至德中，安史败后，四从弟” 沼于河阳清水渠下得传国玺，其文曰：“受命于天，既寿永昌。” 点画皆隐起作龙鸟状，侧文小篆曰：“魏所受汉传国玺。” 背上蟠螭，一角折，鼻尖有黄疵瑕。按验谱牒，乃无差舛，云斯所书，蔡

邕，字伯喈，陈留人，终后汉左中郎将。今见打本《三体石经》四纸。石既寻毁，其本最稀，惟《棱隽》及《光和》等碑时时可见。

《草分章体》，肇起伯度时君。重而立名，自我存而作故。
掣波循利，创质畜怒。

杜操，字伯度，京兆人，终后汉齐相。章帝贵其迹，诏上帝表，故号“章草。” 今见《章草书五行》。

魏之仲将，奋藻独步，或迸泉涌溢，或错玉班布，迹遗
情，忘契入神悟。然而负才艺，履危惧，膏明自煎，鬓发
改素，生非其代。痛惜不遇，名微格高。复见叔茂，体裁
简约，肌骨丰嫮。如空凝断云，水泛连鹭。

韦诞字仲将，京兆人，终魏光禄大夫。时《凌云台》成，先误钉榜，明帝使诞坐笼以鹿卢，引上就书，去地二十五丈，及下鬓发皓然。虞松字叔茂，会稽人，终魏中书令、大司农。今见隶纸草书，具姓名一纸十一行。

“挹子元之瑰迹。高子上之雄神。量蕴文儒。才苞古人。
或寄词达礼。任道怀仁。”或仰则锺繇。平视卫臻。如“晴
郊驷马。维岳降神。”

司马师字子元，河内人，终魏录尚书事、大司马忠武公。及炎受禅，追尊曰《景皇帝》，今见正书，带名一纸，一十二行。弟昭字子上，终魏相国，录尚书事，封文王，追尊《文皇帝》，今见正书，具姓名两纸，共一十二行。

观士季之轨辙，审《锺家》之超越。将望古而偕能，与象
贤而蹈拙。如后生之可畏，实气盖乎前哲。

“锺会” 字士季，颍川人，繇子，终魏征西将军。今见《带名行书》，一纸八行。

吴则“广陵休明，朴质古情。难以穷真，非可学成。似龙
蠖蛰启伸，盘复行。”

皇象，字休明，广陵人，终侍中、吴青州刺史。今见《带名章草帖》一表七行，并写《春秋哀公上》第二十九卷首元年馀自二年至十三年尽尾足。其纸每一大幅有一缝线联合之。陆元凯押尾云：“此是茧纸，紧薄有脉，似桦皮。” 以诸茧比类，殊有异者也。

贺氏兴伯，同时共体，瘠而不疏，逸而寡礼，等殊皇贺，
品类兄弟。

贺劭，字兴伯，吴兴人，终吴太子太傅。见章草书带名一帖五行。

司马氏之受禅，炎为帝祖。伟哉齐王，手迹目睹翰墨
之外，仁贤是优。重则突兀嵩华，轻则参差斗牛。

“司马攸” ，字大猷，文帝第二子，武帝弟，封齐献王，官至侍中大司马。今见《正书》带名凡四段，共三纸。

逮乎龙化东迁，景文兴嗣，天然俊杰，毫翰英异。元帝
之用笔可观，世瑜之呈规仰似。如发硎刃，虎骇鹗眙，
懦夫丧精，剑客得志。

元帝讳睿，字景文。东朝中兴之主，当东迁，谣曰：“五马浮渡江，一马化为龙。” 即其人也。今见潜润正书，具姓名一纸七行，兼杂批，约有十处。

成帝则“生知草意，颖悟通谙。光使畏魄，青疑过蓝。劲
力外爽，古风内含。若云开而乍睹旭日，泉落而悬归
碧潭。”

成帝讳衍，字世根，元帝孙，明帝子。今见《草批谢草》。

张澄启七行

康帝则幼少闲慢迥出凡境驷马安车不尚驰骋。

康帝讳岳，字世同，成帝弟，今见《行书。批刘讷启》四纸，共七行。

《真率孝武》，不规不矩，气有馀高，体无所主，若“露滋蔓
草，风送骤雨。”

“孝武帝讳曜，字昌明，简《文子》。” 今见《行书》一纸，又《两帖》等杂批六处，共有二十一行。

赳赳道叔，远淳迩俗。举姓名而孰多，议风度而不足。
“元子惮其威武，吾徒遵其轨。”

“武陵王讳晞字道叔明帝弟今见具姓名” 《正书》一纸三行。

《道子》“雅薄绵密，纤润露轻，藏沈假曲，蹑峻犹尺水之
含众象，小山之拟万仞。”

“《会稽王道子》《孝武帝子》，今见具姓名行书” 一纸凡七行。

《季初》则隐姓名，展纤劲，写拓共传，赏能交盛，犹锯牙
钩爪，超越陷阱。

“杨肇，字季初，荥阳人，晋荆州刺史。” 今见《草书》，一纸十行，有古署榜，无姓名，今共传拓之。

巨源《正书》，朴略仍馀。染翰忘筌，寄情得鱼。若“披坚草
泽，匿锐茅庐。”

“山涛” ，字巨源，河内人。晋侍中司徒。今见《正书》“带名” 一帖四行。

《叔夜》才高，心在幽愤。允文允武，令望令闻。精光照人，
气格凌云。《力举巨石》，芳逾众芬。

“嵇康” 字叔夜，谯国人，晋中散大夫，今见《带名行书》，一纸五行。

云，垂翅一鹗。”

张翰，字季鹰，吴郡人，晋大司马掾。今见草书，一帖三行，有古榜“口满骞” 押尾。

子尼简约，片月孤峰。千岁之下，森森古容。

蔡克，字子尼，陈留人，晋成都王掾子谟，过江食蟹遇毒者，本朝尚书仆射。今见《带名草书》，一帖四行。

“《彦先》尚质，无而不有，犹《崆峒》之上”，世俗谁偶？

“顾荣，字彦先，吴郡人，晋骠骑将军。” 今见草书《带名三帖》，共有一十二行。

越石伟度，秕糠翰墨。如伐树而爱人，似问鼎而在德。

“刘琨字越石，中山人，晋太尉” ，今见行书，半纸，具姓名五行。

《敬思》《敬康》，二孔殊芳。《思行》则轻利峭峻，类惊虬逸骏；
《康草》则古质郁纡，如落翮摧枯。

“《孔偘》字敬思，会稽人，晋大司农，今见具姓名” ，行书一纸七行。“《孔瑜》字敬康，会稽人，车骑将军，今见具姓名” ，一纸三行。

“《雍容》士行，季孟公旅”，肌骨闲媚，精神慢举，如辞山登
朝，混迹杂处。

“陶侃” 字士行，秣陵人，晋侍中大将军。今见带名正书，一纸十行。

孝文刚断，谨正援毫，古体虽拙，今称且高。如“贵胄之
跃骏，武贲之操刀。”

“熊远。” 字孝文，豫章人。晋大将军长史，今见具姓名《正书启》七纸。

思远则槁草悬解，笔墨无在，真率天然，忘情罕逮。犹
“群雀之飞广厦，小鱼之戏大海。”

“《应詹》字思远” ，汝南人，晋镇南大将军。今见《草表》带名二纸，共一十七行。

《望之之草》，紧古而老。落纸筋槃，分行羽抱。如充仞多
士，交连杂宝。

卞壸，字望之，济阴人，晋侍中骠骑大将军。今见《带名草书》一纸，共六行。

体大法殊，实推世逾。禀天然而自强，乱帝札而见拘。
犹朝廷宿旧，年德相趋。

刘超，字世逾，琅琊人，晋卫尉零陵忠侯。今见带名正书，一帖三行。超手笔与《元帝》相类，自职居近密，遂绝其与外人所交之书也。

叔文《法锺》，纤薄精练，用笔虽巧，结字未善，似“渐陆之
遵鸿，等窥巢之乳燕。”

谢藻字叔文，会稽人，晋中书侍郎。今见具姓名正书启两段，合为一纸，五行，其半先在官，半在外，及得之，勘合如一，得新故异也。

“博哉《四庾》，茂矣《六郗》，三谢之盛，八王之奇。”至如强骨
慢转，逸足难追，翰断蓬征，拖蔓葛垂，任纵盘薄，是称
《元规》。

“庾亮，字元规，颍川人，晋太尉。” 今见《草书》五纸，《行帖》共八行，具姓名，草书，又一纸十一行。

《遗古》效锺叔豫“高踪，虽稳密而伤浮浅，犹叶公之爱
画龙。”

“庾怿，字叔豫，颍川人。晋卫将军。” 今见《正行书》，带名，一纸，四行。

《积薪》之美，更览稚恭。名齐逸少，墨妙所宗。善草则鹰
搏隼击，工正则剑锷刀锋。愧时誉之未尽，觉知音而
罕逢。其荒芜快利，彦祖为容。似较狡兔于大野，任平
陂之所从。

“庾翼字稚恭，晋车骑将军” ，今见草书四纸，共二十六行，具姓名，正书一帖三行。怿与翼并是亮从弟。庾准字彦祖，希子亮孙，晋豫州刺史，今见具姓名，草书一纸，凡八行。

道徽之丰茂宏丽，下笔而刚决不滞，挥翰墨而厚实
深沈，等《渔父》之乘流鼓枻。高平奕叶，盛德遗能，方回、
重熙，接翼嗣兴。回则章健草逸，发体廉棱，若冰释泉
涌，云奔龙腾，密壮奇姿抚迹，重熙若投石拔距，怒目
扬眉。景兴当年，曷云“世乏正草轻利，脱略古法，迹因
心而谓何？为吏士之所多，惜森然之俊爽，嗟薎尔于”
中和。处《约道引》家之后俊。狂草势而兄优，谨正书而
弟润。俱始登于学次。惭一亏而九仞。

郗鉴字道徽，高平人也，晋太宰，今见草书三纸，共十七行。郗愔字方回，昙字重熙，并鉴子。愔，晋司空，见章草书写父《杂表》一首四十三行，草书八纸。昙，晋中郎将，今见具姓名，草书一纸四行。郗超字景兴，愔子，晋临海太守，今见具姓名行草书共四纸。郗俭之字处约，晋太子率更令，今见具姓名草书两纸。郗恢字道“引。晋镇军将军。” 今见具姓名。草书及行书。共两纸。处约道引。并是昙子。

谢氏三昆，尚草特峻，犹注飞涧之瀑溜，投全牛之虚
刃，达士逸迹，乃推无奕。毫翰云为，任兴所适，能事雅
量，末归安石。至夫蕴虚静善，草正方圆，自穷礼法，拘
性犹恒德之仁智，应物之龟镜。恨其心惧景兴，书轻子敬；塞盟津而捧土，损智力有馀病。

“谢尚字仁祖，陈郡人，晋散骑常侍” ，今见具姓名，草书一纸六行。“谢奕字无奕，晋镇西将军” ，今见带名行书一纸六行。谢安字安石，尚弟，晋侍中太傅，今见具姓名，正书二纸三十行，安得献之？书时断作纸夹焉。

业盛琅琊，茂弘厥初，众能之一，乃草其书。将以润色
前范，遗芳后车，风棱载蓄，高致有馀，类贾勇之武士，
等相惊之戏鱼。有子“敬伦，迹存目验，以古窥今，调涉
浮艳。尚期羽翼鸿渐，芝兰香染，与兄胜而弟负，将奢
也而宁俭。绳绳宜尔，杰出，季琰露锋芒而豁怀，傍礼
乐而无检，犹抟扶摇而坐致，超峻极而非险。”

王导字茂弘，琅琊人，晋丞相，谥曰文献公。今见具姓名，草书两纸，共六行。王劭字敬伦，即导子，晋车骑将军。今见具姓名，草书一纸，六行。兄即恬洽，不见真迹。洽子珉字季琰，晋中书令。今见具姓名，草书一纸，凡八行。

然则穷极奥旨，逸少之妙，虎变而百兽跧，风加而众
草靡。肯綮游刃，神明合理。虽兴酣兰亭，墨仰池水，《武》
未尽善，《韶》乃尽美。犹以为“登泰山之崇高，知群阜之
迤逦。逮乎作程昭彰，褒贬无方，秾不短，纤不长，信古
今之独立，岂末学而能扬。”幼子、子敬创草，破正雍容，
《文经》，踊跃武定。态遗妍而多状，势繇己而靡罄。天假
神凭，造化莫竟，象贤犹乏乎百中，偏悟何惭乎一圣。
斯二公者，能知方祁氏之奚午，天性近周家之文武，
诚一字而万殊，且含规而孕矩。然而真迹之称，独标
俣俣，忘本世心，余所不取何哉？且得于书法，失于背
古。是知难与之浑朴，言可以为斲磨主矣。

王羲之，字逸少，晋右军将军。前后多见行草书，唯正书世上稀绝。幼子献之，字子敬，晋中书令。今世上多见行书独步，不可具举。

温温伯舆，亦扇其风。风流之表，轩冕之中，骨体慢正，
精彩冲融。已高天然，恨乏其功。如“陈奕叶之贵胄，备
夙训之神童。”

《王嵚》，字伯舆，即导孙荟子，晋司徒左长史，今见《带名草书》，一纸七行。

粤若太原之英，二子间生。仲祖慕《元常》之则，怀祖通
《文献》之情，《方言》慕而我愧。〈言慕锺繇〉《比叔文》而此荣。〈比叔文即
谢藻〉习所通而不及。〈言通王导〉《参》放之而先鸣。〈参温放之〉结束体
正，肆力专成，犹栋梁富于合抱，巧匠斲而未精。〈即于濛也〉
高利迅薄，连属攲倾。犹鸟避罗而势侧，泉激石而分
横。

即王述也。“王濛字仲祖，太原人，晋金紫光禄大夫” ，今见具姓名，正书一纸二行。“王述字怀祖，太原人，晋尚书令蓝田侯” ，今见具姓名，草书，一纸三行。

若夫“反古不忘，吾推世康。似无逸少，如禀元常。”犹落
太阶之蓂荚，掇《秘府》之芸芳。

《丁潭》，字世康，会稽人，固孙，弥子，晋散骑常侍。今见正草书各一纸，共十行。

次道淳实，寡于风彩，自是雄姿翰墨具在，如士大夫
之京华游处，参贵胄而肤质未改。

何充，字次道，庐江人，庾亮舅，晋侍中司空。今见带名、行书三行。

行仁靡杂，唯锺是师，悦端闲于高轨，能终始于清规。
虽带偏薄，亦能邻几。若凤雏始备于五彩，长松仅攀
乎一枝。

刘讷字行仁，琅琊人。晋散骑常侍。今见《康帝启》四纸，共有三十五行。

《真长》则“草含《穉恭》之爽垲，正迩越石之羁束。”轻浮森
峭，秾媚藻缛。落众木于秋杪，狎群鸥于水曲。

“刘琰，字真长，沛郡人。晋丹阳尹。” 今见具姓名行书及草各一帖，共六行。

国明励躬，锺氏馀风。壮利纤薄，守雌知雄。如道门之
子，仙路时通。

“张澄” 字国明，吴郡人，嘉之子，晋光禄大夫，今见咸康八年。带名正书《上成帝启》，一纸七行。

猗欤子成，徇迹过名，正隶敦实，槁草沈轻。元常高风，
虽疏复呈，犹不考击之钟鼓，含律吕之音声。

刘璞，字子成，南阳人，晋光禄勋，即得道南岳魏夫人之子。夫人魏舒女。父义，晋河内修武令。今见具姓名行书及草两纸，共二十行。

君祖驰驭，艺忝令誉，穷正验草，而罕逮其能，“作伪乱
真，而未可为据。”“正企锺而悠邈，草师王而莫著。”与夫
敬仁道群。〈王修江灌〉“或拔茅以连茹。”犹锐意鹏举，致身鹰
翥。

张翼，字君祖，下邳人，晋东海太守。时穆帝令翼写《王右军手表》，帝自批后“右军殆不能别。” 久乃悟云：“小人几欲乱真。” 今见具姓名正草书总三帖，共十六行。

《元子正草》，“厚而不伦。若遗翰墨，犹带真淳。似山林之

桓温字元子，谯国人，彝子。晋丞相大司马、南郡宣武公。今见具行草书带名四纸，共三十行。

敬道耽翫，锐思毫翰，依凭《右军》，志在凌乱。草狂逸而
有度，正疏涩而犹惮，如浴鸟之畏人，等惊波之汎岸。

桓元字敬道，温子。历晋义兴太守，自署丞相，僭号曰：“楚。” 今见带名正、行、草书总十纸，共六十行。

“《道群》闲慢，气格自充，始习新制，全移古风”，与伯舆之
合极。〈王𫷷〉若子敬之童蒙，犹富《礼乐》之世胄。备神彩于
厥躬。

《江灌》字道群，陈留人，晋侍中中护军。今见带名行书，一纸七行。

《长茂草》，势既捷而疏。慕王不及，独断所如。犹鸷鸟击
搏而失中，因蹭蹬于丘墟。

“沈嘉，字长茂，吴郡人。晋吴兴太守” ，今见具姓名，草书共三行。

元宝刚直，两王之次，骨正力全，轨范宏丽。凌突子敬，
病于轻肆。“同变武而习文，若访龙而获骥。”

刘瑰之，字元宝，沛国人，晋御史中丞、义城伯。今见带名行书，九行。

季舒纤劲，循古有体，遇稀难评，惟署一启。

“刘𫷷字季舒，会稽人，晋光禄大夫” ，今见《书名启》一纸。

“《顺阳》笔精，吾见元平。”近瞻“《元常》，俯视国明。”〈张澄〉利且掩
薄，能多似生。如班输之运斧，乏栋梁以经营。

范汪字元平，顺阳人，晋安北将军，今见具姓名，正书《谢赐瓜启》四行。

《武子》正笔颇全，古质，去凡忘情，任朴不失。犹高人之
与释子，志繇道而秉律。

范甯字武子。子晋，中书侍郎，今见带名《正书启》二纸，共二十一行。

《长民》则全效子敬，便与性分，“宏逸生于天机，众妙总
而独运，凌所师而小薄，壮若己而不紊。犹豁其流而
冰开，殷其响而雷奋。”

“诸葛长民，琅琊人，晋辅国将军《宣城内史》” ，今见具姓名行书，一纸六行。

道和闲雅，离古蹑真，《慢正》繇德高踪绝尘若“昂藏博
达之士，謇谔朝廷之臣。”

“刘穆之字道和，东莞人。晋侍中司徒。” 今见具姓名行书，一纸六行。

放之率尔草健，笔力岂忘，保持足见准则，犹片锦呈
巧，细流不极。

温放之，太原人，峤子，晋黄门侍郎，今见《草书，具姓名》二行。

《杨真人之正行》，兼淳熟而相成。方圆自我，结构遗名。
如舟楫之不系，混宠辱以若惊。

“真人讳羲” ，弘农人，今见行书，带名六行。

《宋珽讹》“紧，足光利用，习古者或以为轻，日新者必因
而重。犹朴散而分形器，务成而立赋颂。”

“宋珽，广平人，晋相府参军” ，今见行书，具姓名，凡四行。

宋武德舆法含古，初见《答道和》之启，未披有位之书。
观其“逸毫巨丽，载兆虎变，高躅莫究其涯，雄风于焉
已扇。犹金玉矿璞，包露贵贱。”

刘裕字德舆，彭城人，翘子，晋太尉中书监，封宋公，后受禅，称宋武帝。今见带名《批刘穆之启》两纸，共六行。

“皇矣文帝，大知正隶。”举己达于纵横，攀王媚于紧细。
〈献之〉向精专而习熟，几可与之兴替。尚瞻击水之鹏抟，
且并闻天之鹤唳。

文帝讳义隆，武帝第三子，今见带名。正行书两帖共七行，杂批五处，共有二十行也。

孝武则“威武戡难，翰墨驰声，虽禀训而已高，恨一篑
而未成徒忌人之贤己，冀及父之令名。”〈王僧虔书用掘笔以自容〉
《与思话》而雄强，追彦琳而愧耻。〈萧思话孔琳之〉若裔狄之佳
丽，慕容颜于桃李。

“孝武帝，讳骏，字休龙” ，文帝第三子，今见带名。《正书启》十行，又行书都四纸，共十三行。

《太宗徽音》，用壮之心，遗弃鄙野，不无高深，快埽时俗，
匹古邻今。冠柤梨之下果，怯鸾凤之珍禽。

“明帝讳彧字休炳孝武帝弟今见带名《行书》四纸并批《杂启》等” 共八行。

南平休元，笔力自全，幼齿结构，老成天然。比夫“鸟在
𪃟，龙潜泉”，符彩卓尔，文词粲然。

“南平王铄” ，字休元，文帝第四子，今见《带名启》，正书两行。

休茂尚冲，已工法则，长于用笔结字，短于精神骨力。
“性灵可观，运用未极，犹凫雏鹄子，初备羽翼。”

海陵王休茂，文帝第十四子，今见正书，带《名启》四行，姚怀珍押尾。

《后见》“三谢”两张，连辉并俊。若夫小王，风范骨秀，灵运，
快利不拘，威仪或摈。犹飞湍激矢，电注雷迅

谢灵运，陈郡人，宋侍中秘书监，今见带名行书，七行。

方明宽和，隐媚且润，如幽闲女德，礼教士引。

谢方明，陈郡人，惠连父，宋会稽太守。今见带名，正书签三行。

茂度逸翰，景初清规，或《大言》而峻薄。

景初对，文帝云：“臣恨二王不得臣之体。”

或寡誉而掘奇。〈王僧虔书用掘笔以自容〉并“心轻两王，迹及宗师。”
拟《鹤鸣》而子和，殊《鲤退》而学诗。

《张茂度》，吴郡人，敞子，宋会稽太守，今见具姓名行草书两纸，共十行。“《张永》字景初，茂度子，宋征西将军” ，今见正行草书五纸，共十三行。

敬元则亲得法于子敬，虽时移而间出。手稽无方，心
敏奥术，磅礡而不忘本分，纵横而粗得师骨。遇其合
时，髣髴唐突，犹图骐骥而莫展，塑真仙而非实。尔后
王羊谬同，众靡馀风，彦琳、敬叔，允执厥中。孔则愈于
紧速，病于枯偏，超举之馀，窥羊及肩，犹蓬瀛心想，《濩
武》风传，竞其丰利。又睹薄氏纤圆克成，骨力犹稚，精
彩润密，乃诚莫贰。驾友凌师，抑亦其次。虽𨱎无金价，
而珉实玉类。

羊欣字敬元，泰山人，不疑子，宋中散大夫，与丘道护同授献之笔法，今见正行草具姓名书二十馀纸，凡六七卷，所言王、羊谬同，谚云“买王得羊，不失所望” ，言虚也。孔琳之字彦琳，会稽人，宋太常卿，今见具姓名，正行书三纸，共二十行。薄绍之字敬叔，丹阳人，宋给事中，与羊、孔并师小王。今见具姓名行书四纸，共二十八行。

淮水茂族，敬弘不坠，故朝馀风，翰墨兼至。既约古而
任逸，亦遗能而独驶。犹刱埏埴于昔人，全朴略而成
器。

“王敬弘，琅琊人，导孙，桓元姊夫，宋侍中左光禄大夫” ，今见具姓名《草书》一纸，四行。

《蔓衍》枝派。思元不忘。稳厚而无法度。淳和而蓄锋芒。
犹君子自适。顺时行藏。

“王思元” ，琅琊人，宋南康太守。今见具姓名行书三行。

颜氏儒门，士逊墨妙，大令典则，中散气调，薄首孔肩，
体格惟肖。如惊弦履险，避地膺峭。

颜竣，字士逊，琅琊人，延之子。宋右将军东扬州刺史。今见具姓名《行书》一纸，五行言，薄首孔肩则献之羊欣、绍之、琳之。

《桓公护之》，“神凝笔迟富雅景乏士规犹门寒道高衣
薜言时。”

“桓护之字彦宗，洛阳人。宋宁朔将军。” 今见具姓名行书，一纸四行。

《翩翩》正祖，恭己法则。师资小王，深入阃域。安知逸气，
未详笔力。犹骥异真龙，紫非正色。

“骆简” ，字正祖，丹阳人，宋钜野令。今见《行书》一纸，五行，有姚怀珍、徐僧权等押尾。

思话绵密，缓步娉婷。任性工隶《师羊过》，青似凫鸥雁
鹜，游戏沙汀。

萧思话，兰陵人，宋征西将军丹阳尹。今见带名《正书启》两纸，共十三行，具姓名，行书三行。

二王变古，法有所属，兢兢秀之，敛翰谨束，如仙童乐
静，不见可欲。

“庞秀之，宋江州刺史” ，今见正书，具姓名《启》一纸，十行。

仲远循常，繇衷迩俗，企彦琳之墙仞，遵《茂度》之轨躅。
〈张茂度〉岂闻“一而得三”，同出吴而入蜀。

巢尚之，字仲远，鲁国人。宋宁朔将军。今见带名行书七行。

《世期》“《㫄通》，崛强断利”，参方回之《章法》。〈郄愔〉《得敬元之草
意》。〈羊欣〉“匪庖丁之解牛”，同君子之“不器。”

“裴松之，字世期，河东人。宋散骑常侍、大中大夫。” 今具姓名。章草书。《慰劳文》一卷二十四行。

长玉靡慢，神闲态秾。荷小王之伟质，错明帝之高踪。
执德而风尘不杂，发言而礼仪攸从。

“徐爰字长玉” ，琅琊人，本名瑗，避傅亮讳除玉，宋大中大夫。今见正书，具姓名《上明帝启》一纸五行。

《江侯僧安》，揵利而干，貌兼轻媚，体出多端。犹“广庭之
卉木，小苑之峰峦。”

“江僧安，陈留人，宋太子中庶子” ，今见具姓名，行书，一纸八行。

道力草雄。圆转不穷。壮自躬之体格。疲逸少之遗风。
犹立言而逍遥出世。验迹乃夙夜在公。

“贺道力会稽人宋吴兴令今见具姓名《章草》” 二纸共二十行。

《齐高则》“文武英威，时来运归，挺生绍伯，墨妙翰飞。观
乎吐纳。僧虔挤排。子敬昂藏郁拔，胜草负正。犹力稽
牛刀，水展龙性。”

《萧道成》字绍伯，兰陵人，永之子。宋右仆射，太尉封。

十郡为王。及受禅即位，称齐高帝今见具姓名行草书及杂批三十馀纸。

世祖宣远象贤。岂敢“仰英规而无功。超笔力而有胆。”
莫顾程式。率繇胸襟。能骋逸气。未忘童心。若横波束
薪。泛滥浅深。

武帝讳颐字宣远高帝长子今见带名行草书及杂批等十馀纸。

子良则能知“未善，心远迹迩，家风若遗，古则翻鄙。虽
有力而无体，将从真而自美。犹土阶茅茨，俭德之始。”

竟陵王子良，武帝子，今见带名行书四行。

彦回无节，笔翰亦尔，快利不拘，足用而已。如“垂枝枫
柳，抑叶杞梓。”

褚渊，字彦回，河南人，宋末与高帝同掌枢密。后齐台建，以佐命功受司徒中书监，今见具姓名《草书》二纸，共一十三行。

《蔚先》忠良，自我名扬。老成不亏，和雅允臧。若穷隐肥
遁，志傲侯王。

褚贲字蔚先，渊之子，齐秘书监，因父忧免职，便不仕，时人以为耻父失节于宋室，遂尔屏居。今见正书启具姓名一纸，凡八行。

非礼不言，从容始昌，如硕德君子，道义难量，而盛德
有素，笔精源长。

“徐孝嗣，字始昌，东海人，齐太尉尚书令。” 今见《正书启》，共二纸。

简穆父子，载茂馀芳。僧虔则密致丰富，得能失刚，鼓
怒骏爽，阻圆任强。然而神高气全，耿介锋芒，发卷伸
纸，满目辉光。才行兼而双绝，名实副而特彰，如“运筹
决胜，威震殊方。”伯宝次道，并资义训。兄则杂〈太祖高帝〉而
外兼禀家君于己分。弟则纤薄无滞，过庭益俊。并能
宽闲墨妙，逸速毫奋。比达士与君子，“人不知而不愠。”
仲宝同夫，季舒署名，莫窥墙仞。

王僧虔，琅琊人，昙首子，齐尚书令、简穆公，今见正书，具姓名、启二并行书，共十五纸。王慈字伯宝，王志字次道，并僧虔子。慈齐侍中、冠军，今见具姓名、行书两纸，共二十五行。弟志，齐侍中吏部尚书，今见具姓名、行书三帖，共七行。王俭字仲宝，僧绰子，齐尚书令，今见署名、启、行字而已，与孔𫷷同。𫷷字季舒。

《茂谦》则壮而不密，骋志恒俗，轻师模，任纵欲，如勇夫
格兽，径越林麓。

“刘㧑，字茂谦，彭城人。齐太子洗马、御史中丞。” 今见《行书》两纸，共二十行。

《宝光谐之》，同调合韵，差池去就。羽翮齐振，依萧附王。
〈道成僧虔〉俱曰“慕蔺，论骨气而何壮，验精神而顾峻。犹柳
岸之先春，得地连于河润。”

《顾宝光》，吴郡人，齐司徒左西掾，今见具姓名行书两纸，共二十行。“《胡谐之》，南昌人，齐度支尚书” ，今见带名行书一纸，八行。

“希秀”之迹，敬叔之伦。〈薄绍之〉正则谨促有度，草则拘捡
靡伸。如“俭德君子，清朝士人。”

“徐希秀，琅琊人，齐骁骑将军。” 今见。具姓名，行书、草书两纸，共十三行。

思光逸才，挥翰无滞，超宝光之力，从僧虔之制，越恒
规而涉往，出众格而靡继，如塞路蓬转，摩霄鸢唳。

“张融字思光，吴郡人。齐司徒左长史” ，今见具姓名草书，一纸九行。

《梁则高祖叔达》，“恢弘厥躬。”“泯规矩，合童蒙。文胜质而
辞寡，明察众而理穷。犹巧匠琢玉，心惬雕虫。”

萧衍字叔达，兰陵人，顺之子，齐左仆射、征东将军，封梁王。及受禅即位，称梁武帝。今见带名行书及制草杂批等四十馀纸。

《简文》慕锺，《不瑕》有害，傲《景乔》而含古。〈萧子云〉“肩卲陵”而
去《泰》。

“简文帝讳纲字世缵武帝第三子” 今见带名《正书启》四纸并写《禅师碑文》六纸及行书四行。

《世调》则气吞元常，若置度内，方之惠达。〈萧特〉旨趣犹昧。
擅时誉而徒高。考遗踪而罕逮。

《卲陵王纶》，字世调，武帝第六子。今见带名行书三纸。

孝元不拘快利睢盱，习宽疏于一体，加紧薄而小殊。
惟数君之翰墨，称“天伦之友于”，皆可比“兰菊殊芳，鸿
雁异躯。”

“孝元帝讳绎，字世诚，武帝第七子，今见。具姓名行书” ，一十五行。

仲正则“宽而壮，赊而密，婆娑蹒跚，绰约文质。禀《庭训》
而微过，任天然而自逸。若众山之连峰，探仙洞而不
一．。”

“萧确字仲正，纶子。梁广州刺史永安侯” ，今见具姓名行草书，两纸一十五行。

景乔则润色锺门，性情励己，丰媚轻巧，纤慢旖旎。诗
虽易其《国风》，赐岂贤于夫子。犹鸾窥镜而鼓翼，虎不咥而履尾。

萧子云，字景乔，兰陵人。梁侍中、国子祭酒。今见正书，具姓名启及《临右军书》，共三十行。又见草书六十馀纸。

“名劣”笔健，乃逢王克通“流未精”，疏快不忒，犹腐儒宿
士，运用自得。

王克，琅琊人，梁尚书仆射。今见具姓名草书四行，有胡昂印尾。

《陆杲》：迅熟骋捷，遗能任纵，便无风棱，如郊坰羽猎。
狘“奔腾。”

“陆杲” ，吴郡人。梁光禄大夫，扬州大中大夫，今见具姓名。草书，九行。

“体杂闲利”，睹夫彦昇，构牵掣而无法，任胸怀而足凭。
犹注悬泉，咽凝冰。

任昉，字彦昇，乐安人。梁吏部侍郎，掌著作，今见具姓名草书五行。

《茂远》健锐，足以自给；彦和连环，迅不可及。如“过雨之
奔檐，霤飞燎之赫《原隰》。”

“傅昭字茂远，北地人，梁秘书监、金紫光禄大夫贞子，今见具姓名，《草书》一纸” 一十一行。“朱异字彦和，吴郡人，中领军右仆射，今见具姓名，《草书》一纸” 十三行。

《文海》紧快，势逸气高。未忘俗格，锐意操刀。犹乐成名
于朝野，嗤遁迹于蓬蒿。

王籍，字文海，琅琊人，僧虔子。梁左塘令，今见具姓名。草书，凡八行。

季和慢速，风规所属，圆转颇通，骨气未足。

“殷钧” ，字季和，陈郡人，梁国子祭酒。今见行草书两帖，共有一纸三行。

文机纤润，稳正利草，软媚横流，姿容美好。若其“抑阮
褒殷”，庶几同尘，似“泉激溜于悬磴，木垂条于晚春。”

阮研，字文机，陈留人。梁交州刺史，今见具姓名《正行草书》五十馀纸。

惟子深与惠达，总景乔之，幼志俱亲，拂毫同陪结字，
“深正稳而寡力，达草宽而丰意，或比父而疏省，或过
师而巧媚。谁与别其罗纨，且欲同乎箧笥。”

《王褒》字子深，琅琊人，规子，梁尚书仆射。萧特字惠达，子云子，梁海盐令。今见正行草书，具姓名，共有二十六纸。

肩吾“通塞”，并乏天性工归。文华拙见草正徒闻师阮。
〈阮研〉何至辽敻使铅刀之均锋，称并利而则佞。

“庾肩吾字子慎，新野人。梁度支尚书。” 今见具姓名行书三纸。

“通明”“高爽”，“紧密”“自然”“摆阖”宋文峻削，阮研，载窥“逸轨”，
不让“真仙”，犹龙髯鹤颈，奋举云天。

陶弘景，字通明，丹阳人。隐居山林，武帝追谥“真白先生” ，今见具姓名。《正行书》，一十二行。

《彦渊》气懦，任力或滞，犹翮短风高，昇沉靡制。

“江蒨字彦渊，济阳人。梁吏部侍郎” ，今见具姓名行书，一纸三行。

《弘让》迅快，放诞可观。利疾速著，笔墨轻干若“星。居僻
陋，木蔓樛盘。”

《周弘让》，汝南人，弘正弟。今见《草书》七行，有胡昂押尾。

“蠢蠢怀约”，任己作制。若孤陋儒生，辛勤一艺。

范怀约，吴郡人，梁东宫侍书。今见正书写《正览》一卷，并具姓名行书一纸。

爰及陈氏，霸先刱业。盘桓有威，牢落无则。王师凭怒，
挫衄攻劫。嗟文炀而不知，徒染毫而败法。

陈霸先，颍川人，文赞子，历梁司空、丞相，封为陈公，后受禅即位，称陈武帝，今见批。沈格启行书四行，文帝讳蒨，字子华，武帝子，见批。陆琼行书三行。炀帝讳叔宝，字元秀，宣帝子，今见带名行书一纸。

沈氏后德，名标婺华，允光亲署，独美可嘉，如“晚晴游
云，傍日残霞。”

炀帝后沈氏，吴兴人，君理之女，今见署启一纸，“婺华后” 字。

叔齐郁然，署押而已。伯仁软慢尺牍，近鄙钦荣之之
“劲举”，虽师心而入流，高疏壮浪，复睹伯谋。并如“策马
驰逐，苇航泛浮。”

“新蔡王叔齐，字子肃，炀帝弟，官至侍中、国子祭酒” ，见署名书一纸。“庐陵王伯仁，字寿之，炀帝子，官至光禄大夫、中武将军” ，今见具姓名行书四行。“永阳王伯智，字荣之，庐陵王弟，官至左翊将军” ，今见带名行书七行。桂阳王伯谋，字深之，永阳王弟，官至丹阳尹，今见带名行书五行。

《智永》《智果，禅林》笔精，“天机浅而恐泥，志业高而克成。
或拘凝重，萧索家声；或利凡通，周章擅名。”犹能作缁
门之领袖，为当代之准绳。并如“君子励躬于有道，高
人保志而居贞。”

会稽永欣寺僧智永，俗姓王氏，右军孙。今见《具真》。

《草千文》数本，并带名《草书》二纸。“僧智果，会稽人，带名《草书》一纸。”

《坡》陁总持，独步方外。甘率性而众异，非接武于兴会。
若时违隐沦，卒不冠带。

“江总” 字总持，济阳人。陈尚书令，今见具姓名《草书》一纸三行。

孝穆鄙重，刚毅任拙，犹偏裨武夫，胆勇智怯。

“徐陵，字孝穆，东海人，陈左仆射。” 今见《正书带名启》一纸。

仲伦则快速无度，驰突不疏，尺题已终，笔势仍馀，似
逸笼槛之众鸟，恣飞鸣之所如。

“沈君理” ，字仲伦，吴兴人。陈尚书吏部郎中驸马都尉，今见具姓名《草书》一纸。

《德章》“率尔流浪急速，骨气乍高，风神入俗，符纵志而
失道，等溃河与颠木。”

袁宪，字德章，陈郡人。陈右仆射。今见具姓名草书两行，有胡昂印尾。

“快哉伯武，心空手敏。”古风若遗，令范惟允。如平郊逸
骥，晚景飞隼。

毛喜，字伯武，荥阳人。陈吏部尚书。今见具姓名草行书共有四纸。

《翩翩济阳》，茂世希祥。任朴无闻，适俗不忘。“父轻而迅，
子凛而刚。”

“《蔡景历》字茂世，济阳人，陈度支尚书” ，今见具姓名，行草书三纸。“子征字希祥，陈中书令” ，今见具姓名，草书二纸。

接武随波，雷同野王。如异《硗肥》之挺质，俱竹柏之凌
霜。

“顾野王” ，字希冯，陈黄门侍郎，领大著作，今见具姓名《草书》二纸。

“《知道》则宽”疏弛慢无可取则削凡常，病窒塞，犹岸陆
纵獭，艰辛骋力。

“伏知道，昌平人，陈镇北长史，今见具姓名” 《草书》三纸。

“含茂悠悠，荐臻同德。”迫时季而陵替，俱道丧于翰墨。
徒麋鹿为后先，非胜负可差忒。

谢嘏，字含茂，陈郡人，陈中书令，今见具姓名《草书》三纸。

贺氏曰：“朗虽非动人，不事笔力，犹阻学贫。三者，若官
游旅泊，衣化风尘。”

贺朗，会稽人，陈秘书监，今见具姓名行书三纸。

萧条北齐，浩汗，仲宝，劣充凡正，备法，紧草。遐师右军，
欻尔繇道。究千变而得一，乘薄俗而居老，如海岳高
深，青分孤岛。

“刘珉字仲宝，彭城人，彦英子，北齐三公郎中” ，今见具姓名《草书》十二纸。

文深、孝逸，独慕前踪；至《师子敬》，如欲登龙。有宋齐之
面貌，无孔薄之心胸。

赵文深，天水人，后周为书学博士，书迹为时所重。孝逸，汤阴人，隋四门助教。深师右军，逸效大令，甚有功业。当平梁之后，王褒入国，举朝贵胄皆师于褒，唯此二人独负二王之法，俱入隋临二王之迹，人间往往为货耳。

隋则元平，嗣芳讹俗；名扬彦谦，草力浮紧循常。“糟粕
右军之化，依稀夫子之墙。”皆如“益星榆之众象，无月
桂之孤光。”

《刘元平》，珉之子，高道，隋赠贞范先生，今见具姓名，行书二纸。房彦谦，清河人，司隶刺史，今见具姓名，草书十纸。

昌衡跌宕，率尔而作，虽蔑法而或乖，乃繇衷而不怍。
似“野笋成竹，长风陨箨。”

虞昌衡，字子均，范阳人。隋侍中，赠司空。父道虔。子均，隋礼部侍郎太子左庶子，今见具姓名行书二纸。。